NÕUKOGU OTSUS,

14. veebruar 2006,

millega pikendatakse otsuses 2002/148/EÜ (millega lõpetatakse AKV–EÜ partnerluslepingu artikli 96 kohane nõupidamine Zimbabwega) sätestatud meetmete kohaldamisaega

(2006/114/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 300 lõike 2 teist lõiku,

võttes arvesse siselepingut, (1) mis käsitleb Cotonous 23. juunil 2000 alla kirjutatud AKV–EÜ partnerluslepingu (2) rakendamiseks võetavaid meetmeid ja järgitavaid menetlusi, eriti selle artiklit 3,

võttes arvesse komisjoni ettepanekut,

ning arvestades järgmist:

ON TEINUD JÄRGMISE OTSUSE:

Artikkel 1

Otsuse 2002/148/EÜ artiklis 2 osutatud meetmete kohaldamist pikendatakse kuni 20. veebruarini 2007. Kõnealuseid meetmeid vaadatakse järjepidevalt läbi.

Käesoleva otsuse lisas esitatud kiri on adresseeritud Zimbabwe presidendile.

Artikkel 2

Käesolev otsus jõustub Euroopa Liidu Teatajas avaldamise päeval.

(1) EÜT L 317, 15.12.2000, lk 376.

(2) EÜT L 317, 15.12.2000, lk 3.

(3) EÜT L 50, 21.2.2002, lk 64.

(4) ELT L 48, 19.2.2005, lk 28.

(5) ELT L 46, 20.2.2003, lk 25.

(6) ELT L 50, 20.2.2004, lk 60.

LISA

Brüssel,

Euroopa Liit peab väga tähtsaks AKV–EÜ partnerluslepingu artikli 9 sätteid. Partnerluslepingu oluliste osadena on inimõiguste, demokraatlike institutsioonide ja õigusriigi austamine meie omavaheliste suhete aluseks.

Euroopa Liit teavitas Teid 19. veebruaril 2002 kirja teel oma otsusest lõpetada AKV–EÜ partnerluslepingu artikli 96 kohane nõupidamine ning võtta sobivaid meetmeid selle lepingu artikli 96 lõike 2 punkti c tähenduses.

19. veebruaril 2003, 19. veebruaril 2004 ja 18. veebruaril 2005 saadetud kirjadega teavitas Euroopa Liit Teid oma otsusest jätta need sobivad meetmed kehtetuks tunnistamata ning pikendada nende kohaldamisaega vastavalt 20. veebruarini 2004, 20. veebruarini 2005 ja 20. veebruarini 2006.

Täna, kaksteist kuud hiljem, on Euroopa Liit arvamusel, et Zimbabwe valitsus pole saavutanud olulist edasiminekut nõukogu 18. veebruari 2002. aasta otsuses välja toodud viies valdkonnas.

Eelnevat arvestades ei pea Euroopa Liit võimalikuks asjakohaste meetmete kehtetuks tunnistamist ning on otsustanud pikendada nende kohaldamisaega kuni 20. veebruarini 2007. Euroopa Liit kavatseb jälgida tähelepanelikult olukorda Zimbabwes ja rõhutab veel kord, et tema eesmärk ei ole karistada Zimbabwe elanikkonda, vaid ta toetab ka edaspidi otseselt riigi elanikele kasulikke humanitaarabioperatsioone ja muid ettevõtmisi, eelkõige sotsiaalsektoris ning seoses demokratiseerimise ja inimõiguste ning õigusriigi austamisega, mida kõnealused meetmed ei mõjuta.

Euroopa Liit tuletab meelde, et AKV–EÜ partnerluslepingu artiklis 96 osutatud sobivate meetmete kohaldamine ei takista pidamast poliitilist dialoogi vastavalt sama lepingu artiklile 8. Seepärast soovib Euroopa Liit rõhutada, et ta peab oluliseks EÜ–Zimbabwe edasist koostööd ja soovib väljendada oma valmisolekut tegeleda, kui nõutud tingimused on täidetud, 9. Euroopa Arengufondi järgse programmitööga, ning leiab, et see loob võimaluse partneritevaheliseks dialoogiks.

Selleks soovib Euroopa Liit, et Teie valitsus teeks kõik endast sõltuva, et uuesti tagada partnerluslepingu oluliste põhimõtete austamine ja seega ka meievahelise koostöö jätkumine niipea, kui tingimused seda võimaldavad.

Lugupidamisega

Komisjoni nimel A. PIEBALGS